
వాషింగ్టన్, జనవరి 21: అమెరికా అధ్యక్ష బాధ్యతలను ఆషామాషీగా తీసుకోబోనని, అమెరికన్లకు మంచి ఫలితాలు చూపిస్తానని అమెరికా అధ్యక్షుడు డొనాల్డ్ ట్రంప్ ప్రకటించారు. అధ్యక్ష బాధ్యతలు స్వీకరించిన అనంతరం వాల్టర్ వాషింగ్టన్ కన్వెన్షన్ సెంటర్లో ఆయన మాట్లాడారు. ‘పని మొదలైంది. అధ్యక్ష బాధ్యతలను ఆషామాషీగా తీసుకోను. ఇకపై ఆటలు ఉండవు. ఫలితాలు మాత్రమే ఉంటాయి. ప్రపంచంలో అమెరికాను తిరుగులేని శక్తిగా నిలిపేందుకు కృషి చేస్తా’ అని ప్రకటించారు. అమెరికన్లు తలవంచుకొనేలా తన పనితీరు ఉండబోదని స్పష్టం చేశారు.  ఆర్మీ సర్వీసెస్ బాల్లో వీడియో కాన్ఫరెన్స్ ద్వారా అఫ్ఘానిస్థాన్లోని అమెరికా సైనికులతో మాట్లాడారు. సైనికులకు అండగా ఉంటానని స్పష్టం చేశారు. లిబర్టీ బాల్లో ట్రంప్ దంపతులు.. ప్రఖ్యాత అమెరికన్ గాయకుడు ఫ్రాంక్ సినెట్రా పాట ‘ఐ డిడ్ ఇట్ మై వే’కు నృత్యం చేశారు. అనంతరం సభికులను ఉద్దేశించి తన ట్విట్టర్ ఖాతాను కొనసాగించమంటారా.. వద్దా అని ప్రశ్నించారు. విశ్వసించదగని మీడియాను అధిగమించాలంటే ట్విట్టర్న కొనసాగించక తప్పదని తానే సమాధానం ఇచ్చారు. ఆర్మీ బాల్లో రిటైర్డ్ ఆర్మీ అధికారులతో కలిసి నృత్యం చేశారు.

vashington, janavari 21: america adhyaksha baadhyatalanu aashaamaashiigaa teesukobonani, americanlaku manchi phalitaalu chuupistaanani america adhyakshudu donald trump prakatinchaaru. adhyaksha baadhyatalu sweekarinchina anantaram walter vashington convension centerlo aayana matladaru. ‘pani modalaindi. adhyaksha baadhyatalanu aashaamaashiigaa teesukonu. ikapai aatalu undavu. phalitaalu matrame untaayi. prapanchamlo americanu tiruguleni saktigaa nilipenduku krushi chesta’ ani prakatinchaaru. americanlu talavanchukonela tana paniteeru undabodani spashtam chesaru.  armi survices ballo veedio conferens dwara afghaanisthaanlooni america sainikulato matladaru. sainikulaku andagaa untaanani spashtam chesaru. liberty ballo trump dampatulu.. prakhyaata american gayakudu frank cinetra paata ‘ai did it mai vee’ku nrutyam chesaru. anantaram sabhikulanu uddesinchi tana twitter khaataanu konasaginchamantara.. vadda ani prasninchaaru. viswasinchadagani meedianu adhigaminchaalante twitterna konasaaginchaka tappadani taane samadhanam icharu. armi ballo retired armi adhikaarulatho kalisi nrutyam chesaru.